pythainlp/thai-wiki-dataset-v3 huggingface dataset:
ชาวตั่ย

ชาวตั่ย คือบุคคลที่พูดภาษาในกลุ่มภาษาไทกลาง และอาศัยอยู่ทางภาคเหนือของเวียดนาม มีจำนวนประชากรประมาณ 1.7 ล้านคน ทำให้เป็นกลุ่มชาติพันธุ์ที่ใหญ่ที่สุดเป็นอันดับที่สองในเวียดนาม รองจากชาวเวียดนาม ส่วนใหญ่อยู่ในภาคเหนือของเวียดนามโดยเฉพาะอย่างยิ่งในจังหวัดกาวบั่ง, หลั่งเซิน, บั๊กกั่น, ท้ายเงวียน และกว๋างนิญ ในหุบเขาและเนินเขาของภูเขา ในที่ราบอุดมสมบูรณ์ โดยทั่วไปมักปลูกข้าว นอกจากนั้นยังมีปลูกข้าวโพดและมันฝรั่งหวานอีกด้วย
หมู่บ้านของชาวตั่ยมักมีขนาดประมาณ 15-20 ครัวเรือน และมักตั้งอยู่บนตีนเขา
ชาวตั่ยมีความเกี่ยวข้องอย่างใกล้ชิดกับชาวนุงและชาวจ้วงในประเทศจีน
== อ้างอิง ==
กลุ่มชาติพันธุ์ในประเทศเวียดนาม
ชาวไท
อิมกังจัวยี่

อิมกังจัวยี่ หรือที่คนไทยเรียกว่า ธนบัตรกงเต็ก เป็นกระดาษเงินกระดาษทองรูปแบบหนึ่ง ที่ถูกพิมพ์รูปและทำให้มีลักษณะคล้ายธนบัตร หรือสกุลเงินที่มีอยู่จริง อิมกังจัวยี่ถูกนำมาใช้ในการเผากระดาษให้แก่บรรพบุรุษที่ล่วงลับตามความเชื่อของชาวจีนว่าเป็นสกุลเงินที่สามารถนำไปใช้จ่ายได้ในอีกภพภูมิหนึ่ง
สันนิษฐานว่าอิมกังจัวยี่ถูกคิดค้นโดยชาวจีนสมัยใหม่ในราวคริสตศตวรรศที่ 19 - 20 รูปแบบของลายบนธนบัตรนั้นมีหลากหลาย ขึ้นอยู่กับท้องถิ่นหรือประเทศที่ผู้ผลิตอยู่ เช่น ในประเทศจีนมักพบธนบัตรอิมกังจัวยี่ที่ทำเลียนแบบธนบัตรหยวน แต่ที่พบทั่วไปคือรูปแบบที่ทำเลียนแบบธนบัตรดอลล่าร์สหรัฐ โดยทั่วไปมักแทนที่หน้าบุคคลบนธนบัตร เช่น ท่านประธานเหมาบนธนบัตรหยวน หรือ เบนจามิน แฟรงคลิน บนธนบัตรดอลล่าร์สหรัฐ ด้วยพระรูปของพระยม เทพแห่งยมบาล ตามความเชื่อของพุทธมหายาน, ขงจื้อ หรือ เง็กเซียนฮ่องเต้ ค่าเงินของธนบัตรมีตั้งแต่รูปแบบที่ใกล้เคัยงชีวิตจริง เช่น 5 หยวน ไปจนถึง 100,000,000 ดอลล่าร์สหรัฐ ในปัจจุบัน นอกจากการพิมพ์ภาพเทพเจ้าบนธนบัตรแล้ว ยังมีการนำภาพทิวทัศน์ วัด หรือศาลเจ้าต่าง ๆ มาประดับเพื่อความสวยงามตามความเหมาะสม
== อ้างอิง ==
ประเพณีเกี่ยวกับความตาย
วัฒนธรรมจีน
สิ่งประดิษฐ์ของจีน
ไฟในวัฒนธรรม
ภาษาซึนลาว

ภาษาซึนลาว เป็นภาษาในกลุ่มภาษาไท มีการพูดในจังหวัดลายเจิวของภาคตะวันตกเฉียงเหนือของเวียดนาม
== อ้างอิง ==
กลุ่มภาษาไท
ตระกูลภาษาขร้า-ไท
ภาษาของประเทศเวียดนาม
ภาษาตุรุง

ภาษาตุรุง เป็นภาษาในกลุ่มภาษาไทที่สูญแล้ว เคยมีการพูดในรัฐอัสสัมของประเทศอินเดีย ชาวตุรุงซึ่งมีประชากรประมาณ 30,000 คน ปัจจุบันได้พูดภาษาอัสสัมหรือภาษาSingphoแทน
== อ้างอิง ==
Morey, Stephen. 2005. The Tai languages of Assam: a grammar and texts. Canberra: Pacific Linguistics.
ตระกูลภาษาขร้า-ไท
กลุ่มภาษาไท
ภาษาในประเทศอินเดีย
กลุ่มภาษาเอิงเกอ

กลุ่มภาษาเอิงเกอ เป็นกลุ่มภาษาสำหรับภาษาอันดามันสองภาษา Önge และ Jarawa มีการพูดในทางตอนใต้ของหมู่เกาะอันดามัน นอกจากนี้ยังมีภาษาเซนทิเนลที่คาดว่าอยู่ในกลุ่มภาษานี้แต่ไม่มีการยืนยัน ซึ่งมีผู้พูดประมาณ 15–500 คน และภาษา Jangil ที่สูญไปแล้วในระหว่าง 1895 และ 1920 ซึ่งไม่สามารถเข้าใจกับภาษาอื่นในกลุ่มได้ แต่พบความเกี่ยวข้องกับภาษา Jarawa
== อ้างอิง ==
ตระกูลภาษา
ภาษาใกล้สูญ
จังกิล

Jangil (หรือ Rutland Jarawa) เคยเป็นหนึ่งในชาวพื้นเมืองของหมู่เกาะอันดามันในอ่าวเบงกอล พวกเขาอาศัยอยู่ในเกาะ Rutland และถูกเรียกว่า Rutland Jarawa เนื่องจากคาดว่าเกี่ยวข้องกับชาว Jarawa
เนื่องจากพบและมีการบันทึกไว้ครั้งแรกในช่วงกลางทตวรรษที่ 1800 การติดต่อโดยตรงกับพวกเขาจึงหาได้ยาก และพวกเขาหลีกเลี่ยงการติดต่อ การสำรวจในทศวรรษที่ 1920 ไม่พบสัญญาณของการดำรงอยู่ของพวกเขา การสูญพันธุ์อาจเป็นผลมาจากโรคจากโลกภายนอก
== อ้างอิง ==
ชาวพื้นเมืองในประเทศอินเดีย
ชาวพื้นเมืองในหมู่เกาะอันดามันและนิโคบาร์
ภาษาสูญแล้ว
ภาษาในประเทศอินเดีย
กลุ่มภาษา Ongan
เท็นจิง

เท็นจิง หรือ เท็นจินซามะ (天神) เป็นเทพตามความเชื่อของญี่ปุ่น พระองค์ทรงเป็นเทพแห่งการศึกษา, ความรู้ และการสอบเข้ามหาวิทยาลัย พระองค์ทรงเป็นเทพประเภท "คามิ" ตามศาสนาชินโต กล่าวคือเป็นเทพผู้อุปถัมภ์และมีตัวตนเป็นบุคคลและได้รับเคารพนับถือให้เป็นเทพเจ้า
เท็นจินเดิมเป็นมนุษย์ที่มีตัวตนในประวัติศาสตร์ เป็นขุนนางสมัยเฮอันชื่อ ซุงาวาระ โนะ มิจิซาเนะ (菅原道真) เป็นผู้มีความใฝ่รู้ใฝ่เรียนและฉลาด จนได้รับการไว้วางพระทัยจากพระจักรพรรดิ์อูดะ ให้เป็นเลขาธิการส่วนพระองค์ ต่อมาหลังจักรพรรดิอูดะสิ้นพระชนม์ มิจิซาเนะถูกใส่ร้ายว่าเป็นกบฏและถูกขับไล่ออกจากเกียวโต ต่อมาหลังท่านเสียชีวิตได้มีการจัดพิธีศพอย่างเรียบง่าย และมีการสร้างหลุมศพของท่านซึ่งต่อมาได้พัฒนาเป็นศาลเจ้าของท่าน และผู้คนก็ยกย่องให้เป็นเทพเจ้าเท็นจินหรือเทพเจ้าแห่งปัญญา จากความขยันหมั่นเพียรและความเฉลียวฉลาดของท่าน
ศาลเจ้าชินโตที่ถูกสร้างขึ้นเพื่อเคารพเทพเท็นจินจะถูกเรียนว่า เท็มมังงู (天満宮) ซึ่งมีกระจายอยู่ทั่วประเทศญี่ปุ่น โดยมีศาลเจ้าหลักคือ ศาลเจ้าดาไซฟุเท็มมันงู (太宰府天満宮) ซึ่งเป็นที่ประดิษฐานหลุมพระศพของเทพเท็นจิน ตั้งอยู่ในจังหวัดฟุกุโอกะ ซึ่งเป็นที่นิยมในหมู่นักเรียนญี่ปุ่นที่จะสอบเอนทรานซ์เข้ามหาวิทยาลัยหรือสอบเลื่อนชั้น
== อ้างอิง ==
เทพเจ้าญี่ปุ่น
เทพเจ้าชินโต
อนุสัญญาว่าด้วยสิทธิเด็ก

อนุสัญญาสหประชาชาติว่าด้วยสิทธิเด็ก (United Nations Convention on the Rights of the Child: CRC, UNCRC) เป็นสนธิสัญญาเกี่ยวกับสิทธิมนุษยชนซึ่งกำหนดสิทธิในทางพลเมือง การเมือง เศรษฐกิจ สังคม สุขภาพ และวัฒนธรรม ของเด็ก โดยนิยามว่า เด็ก คือ มนุษย์คนใด ๆ ที่มีอายุต่ำกว่า 18 ปี เว้นแต่บรรลุนิติภาวะเสียก่อนตามกฎหมายในประเทศนั้น ๆ
ตามกฎหมายระหว่างประเทศแล้ว ประเทศที่ให้สัตยาบันแก่อนุสัญญานี้มีความผูกมัดที่ต้องปฏิบัติตามอนุสัญญา ผู้สอดส่องการปฏิบัติตาม คือ คณะกรรมการว่าด้วยสิทธิเด็ก (Committee on the Rights of the Child) ของสหประชาชาติ ซึ่งประกอบด้วยกรรมการจากประเทศต่าง ๆ ทั่วโลก คณะกรรมการนี้จะเสนอรายงานปีละครั้งต่อคณะกรรมาธิการชุดที่ 3 ของสมัชชาใหญ่สหประชาชาติ (Third Committee of the United Nations General Assembly) ซึ่งจะรับฟังถ้อยคำจากประธานกรรมการว่าด้วยสิทธิเด็กประกอบด้วย ส่วนข้อมติเกี่ยวกับสิทธิเด็กนั้น สมัชชาใหญ่จะเป็นผู้ออก
รัฐบาลประเทศที่ให้สัตยาบันแก่อนุสัญญาแล้วต้องรายงานหรือไปแสดงตัวต่อคณะกรรมการว่าด้วยสิทธิเด็กเป็นระยะ ๆ เพื่อให้คณะกรรมการตรวจสอบความคืบหน้าในการปฏิบัติตามอนุสัญญาและตรวจสอบสถานะของสิทธิเด็กในประเทศนั้น ๆ รายงานของรัฐบาลดังกล่าว ตลอดจนความเห็นหรือข้อวิตกที่คณะกรรมการจัดทำขึ้นเป็นลายลักษณ์อักษร จะเผยแพร่ไว้ในเว็บไซต์ของคณะกรรมการเอง
อนุสัญญานี้ สมัชชาใหญ่ตกลงรับและเปิดให้ลงนามเมื่อวันที่ 20 พฤศจิกายน ค.ศ. 1989 ซึ่งวันเป็นครบรอบ 30 ปีของปฏิญญาว่าด้วยสิทธิเด็ก (Declaration of the Rights of the Child) อนุสัญญาเริ่มใช้บังคับเมื่อวันที่ 2 กันยายน ค.ศ. 1990 อันเป็นวันที่ได้รับสัตยาบันจากประเทศต่าง ๆ ครบ 20 ประเทศ ปัจจุบัน มีประเทศเข้าเป็นภาคีแห่งอนุสัญญานี้แล้ว 196 ประเทศ ในจำนวนนี้รวมสมาชิกทุกรายของสหประชาชาติ ยกเว้นสหรัฐ
มีการตกลงรับพิธีสาร (protocol) จำนวน 2 ฉบับเมื่อวันที่ 25 พฤษภาคม ค.ศ. 200 ฉบับแรก คือ พิธีสารเลือกรับของอนุสัญญาว่าด้วยสิทธิเด็ก เรื่อง ความเกี่ยวพันของเด็กในความขัดแย้งกันด้วยอาวุธ (Optional Protocol to the Convention on the Rights of the Child on the Involvement of Children in Armed Conflict) ซึ่งห้ามให้เด็กเข้าไปเกี่ยวข้องกับความขัดแย้งทางทหาร ส่วนฉบับถัดมา คือ พิธีสารเลือกรับของอนุสัญญาว่าด้วยสิทธิเด็ก เรื่อง การขายเด็ก การค้าประเวณีเด็ก และสื่อลามกที่เกี่ยวกับเด็ก (Optional Protocol to the Convention on the Rights of the Child on the Sale of Children, Child Prostitution and Child Pornography) ซึ่งห้ามขายเด็ก ห้ามค้าประเวณีเด็ก และห้ามสื่อลามกเด็ก พิธีสารทั้งสองได้รับสัตยาบันจากประเทศกว่า 160 ประเทศแล้ว
มีการตกลงรับพิธีสารฉบับที่ 3 คือ พิธีสารเลือกรับของอนุสัญญาว่าด้วยสิทธิเด็ก เรื่อง กระบวนการติดต่อร้องเรียน (Optional Protocol to the Convention on the Rights of the Child on a Communications Procedure) เมื่อเดือนธันวาคม ค.ศ. 2011 และเปิดให้ลงนามเมื่อวันที่ 28 กุมภาพันธ์ ค.ศ. 2012 จนมีผลใช้บังคับตั้งแต่วันที่ 14 เมษายน ค.ศ. 2014
==อ้างอิง==
==แหล่งข้อมูลอื่น==
อนุสัญญาว่าด้วยสิทธิเด็ก
สนธิสัญญาสหประชาชาติ
ประวัติศาสตร์เยาวชน
สนธิสัญญาที่ทำในปี ค.ศ. 1989
สนธิสัญญาที่เริ่มใช้บังคับในปี ค.ศ. 1990
ฟุตบอลชิงแชมป์สโมสรโลก 2018

ฟุตบอลชิงแชมป์สโมสรโลก 2018 หรือ ฟีฟ่าคลับเวิลด์คัพยูเออี 2018 พรีเซนเท็ดบายอาลีบาบาคลาวด์ ตามชื่อของผู้สนับสนุน เป็นการแข่งขันฟุตบอลชิงแชมป์สโมสรโลก ครั้งที่ 15 จัดขึ้นโดยฟีฟ่า ซึ่งจะมีทีมที่เป็นแชมป์ของการแข่งขันฟุตบอลถ้วยของทวีปทั้ง 6 ทวีปมาแข่งขัน. โดยครั้งนี้จัดขึ้นที่ประเทศสหรัฐอาหรับเอมิเรตส์.
เรอัลมาดริด คือทีมแชมป์เก่าที่จะต้องมาป้องกันแชมป์รายการนี้. พวกเขาได้สิทธิ์สำหรับทัวร์นาเมนต์นี้ในฐานะทีมชนะเลิศของ ยูฟ่าแชมเปียนส์ลีก ฤดูกาล 2017–18.
==การคัดเลือกเจ้าภาพ==
ขั้นตอนการคัดเลือกที่มีขึ้นสำหรับปี 2017–2018 รวมถึงครั้งเมื่อปี 2015–2016 เช่นการใช้ 2 ประเทศเจ้าภาพ ประเทศละ 2 ปี โดยเริ่มตั้งแต่เดือนกุมภาพันธ์ พ.ศ. 2557 สมาชิกของฟีฟ่าที่สนใจจะเป็นเจ้าภาพสามารถยื่นข้อเสนอได้ตั้งแต่ 30 มีนาคม พ.ศ. 2557 และส่งเอกสารในวันที่ 25 สิงหาคม พ.ศ. 2557 โดยคณะกรรมการของฟีฟ่าจะคัดเลือกเจ้าภาพในการประชุมที่ประเทศโมร็อกโก ในเดือนธันวาคม พ.ศ. 2557 แต่การตัดสินใจขั้นสุดท้ายล่าช้ากว่ากำหนดจนกว่าการประชมุคณะกรรมการบริหารของฟีฟ่าในวันที่ 19–20 มีนาคม พ.ศ. 2558.
โดยรายชื่อด้านล่างนี้คือประเทศที่สนใจในการเป็นเจ้าภาพการแข่งขันรายการนี้:
สหรัฐอาหรับเอมิเรตส์ได้รับการประกาศอย่างเป็นทางการว่าได้เป็นเจ้าภาพของปี 2017 และทัวร์นาเมนต์ในปี 2018 ในวันที่ 21 มีนาคม พ.ศ. 2558.
==สโมสรที่เข้าแข่งขัน==
ด้านล่างนี้คือเจ็ดทีมที่ได้สิทธิ์เข้าแข่งขันทัวร์นาเมนต์นี้.
หมายเหตุ
==สนามแข่งขัน==
สองสนามแข่งขันคือ สนามกีฬาซายิดสปอตส์ซิตี ใน อาบูดาบี และ ฮัซซา บิน ซาเหย็ด สเตเดียม ใน อัล ไอน์.
==นัด==
การจับสลากสำหรับทัวร์นาเมนต์ได้จัดขึ้นเมื่อวันที่ 4 กันยายน ค.ศ. 2018, 10:00 CEST (UTC+2), ที่สำนักงานใหญ่ฟีฟ่าในเมือง ซูริค, to decide the matchups of the second round (between the first round winner and teams from AFC, CAF, and CONCACAF), and the opponents of the two second round winners in the semi-finals (teams from CONMEBOL and UEFA). At the time of the draw, the identity of the teams from AFC, CAF and CONMEBOL were not known.
เวลาทั้งหมดเป็นเวลาท้องถิ่น, GST (UTC+4).
===รอบแรก===
===รอบสอง===
----
===นัดชิงอันดับที่ 5===
===รอบรองชนะเลิศ===
----
===นัดชิงอันดับที่ 3===
===รอบชิงชนะเลิศ===
==อ้างอิง==
==แหล่งข้อมูลอื่น==
 
ฟุตบอลชิงแชมป์สโมสรโลก
เดวิดทาน

เดวิดทาน (ဒေးဗစ်ထန်; เกิด 13 พฤษภาคม 2533) เป็นนักฟุตบอลอาชีพชาวพม่า ปัจจุบันเล่นในตำแหน่งกองกลางให้กับฟุตบอลทีมชาติพม่า เดวิดได้ย้ายทีมอย่างกะทันหันไปชานยูไนเต็ดในเดือนพฤษภาคม พ.ศ. 2561
== อาชีพ ==
เดวิดทานร่วมทีมย่างกุ้งยูไนเต็ดเมื่อ พ.ศ. 2552 โดยลงเล่นให้กับย่างกุ้งยูไนเต็ดทั้งสิ้น 54 นัด ยิงได้ 8 ประตู ก่อนย้ายมาร่วมสโมสรชานยูไนเต็ดเมื่อเดือนพฤษภาคม พ.ศ. 2561
=== ประตูในนามทีมชาติ ===
== เกียรติประวัติ ==
เดวิดทานเป็นแชมป์เมียนมาเนชันแนลลีก ถึง 2 สมัย แชมป์เอ็มเอฟเอฟคัพ (ปัจจุบันคือโล่นายพลอองซาน) 1 สมัยกับย่างกุ้งยูไนเต็ด และได้รับรางวัลนักฟุตบอลดาวรุ่งยอดเยี่ยมเมื่อ พ.ศ. 2554
กองกลางฟุตบอล
นักฟุตบอลชาวพม่า
นักฟุตบอลทีมชาติพม่า
กลุ่มภาษาออสโตรนีเซียน-เอิงเกอ

กลุ่มภาษาออสโตรนีเชียน-เอิงเกอ (Austronesian–Ongan languages) เป็นกลุ่มภาษาที่เสนอความสัมพันธ์ระหว่างตระกูลภาษาออสโตรนีเซียนและกลุ่มภาษาเอิงเกอ ซึ่งเสนอโดยจูเลียต เบลวินส์ (2007) โดยกลุ่มภาษาเอิงเกอเป็นกลุ่มภาษาเล็กที่มีภาษาที่ยืนยันแล้วเพียงสองภาษา ในขณะที่ออสโตรนีเชียนเป็นหนึ่งในตระกูลภาษาที่ใหญ่ที่สุดในโลกที่มีภาษาหลายพันภาษา นักภาษาศาสตร์บางส่วนวิจารณ์และไม่ยอมรับการเชื่อมโยงที่ถูกเสนอนี้
== เสียงที่คล้ายกัน ==
เบลวินส์ (2007) นำเสนอเสียงปฏิภาคไปตามนี้:
{|class=wikitable
|+พยัญชนะ
|-align=center
!ภาษาออสโตรนีเชียนดั้งเดิม (PAN)
|*p||*t||*k||*q||*ku||*qu||*ʔ||*b||*d||*g||*s, *S||*c, *C||*z||*j||*h||*m||*n||*ny||*ŋ||*N||*l||*r||*R||*w
|-align=center
!ภาษาเอิงเกอดั้งเดิม (PO)
|*p||*t||colspan=2|*k||colspan=2|*kw||*ʔ||*b||*d||*j, *g||colspan=3|*c||*j, *y||*h, *y, *∅||*m||*n||*ny||*ŋ||*l, *y||*l||*r||*l, *r||*w
|}
{|class=wikitable
|+เสียงสระเปิดไม่มีตัวสะกด
|-align=center
!ภาษาออสโตรนีเชียนดั้งเดิม (PAN)
|*i||*u||*a||*ə||*ay#
|-align=center
!ภาษาเอิงเกอดั้งเดิม (PO)
|*i||*u, *o||*a, *e||*e||*e#
|}
==คำวิจารณ์==
นักภาษาศาสตร์ออสโตรนีเซียไม่สนับสนุนการเชื่อมโยงระหว่างออสโตรนีเซียกับเองเกอ โดยรอเบิร์ต บลัสต์ (2014) พบว่าข้อสรุปของเบลวินส์ไม่ได้สนับสนุนตามข้อมูลของเธอ: จากการประกอบใหม่ใน 25 คำแรกของเธอ ไม่มีคำไหนเลยที่ทำซ้ำได้ในวิธีการเปรียบเทียบ และบลัสต์สรุปว่าการเปรียบเทียบเชิงไวยากรณ์ไม่หนักแน่น บลัสต์ยังอ้างอิงหลักฐานที่ไม่ใช่ทางภาษาศาสตร์ (เช่นวัฒนธรรม, โบราณคดี และชีววิทยา) ไว้คัดค้านข้อสันนิษฐานของเบลวินส์
== อ้างอิง ==
(available here)
ตระกูลภาษาออสโตรนีเซียน
กลุ่มภาษาเอิงเกอ
ซอมี่นทู่น

ซอมี่นทู่น (ဇော်မင်းထွန်း; เกิด 20 พฤษภาคม 2535) เป็นนักฟุตบอลอาชีพจากพม่า
เขาได้เหรียญทองแดงกับทีมชาติเมียนมาในการแข่งขันฟุตบอลซีเกมส์ 2011 เมื่อวันที่ 14 ธันวาคม พ.ศ. 2555 ซอมี่นทู่น ย้ายจากสโมสรมะกเว มาเซ็นสัญญา 3 ปีกับยะดะนาโบนด้วยค่าตัวเป็นสถิติของพม่า 120 ล้านจัต (140,350 ดอลลาร์) เขาได้รางวัลรองอันดับ 1 ในการประกาศรางวัลนักฟุตบอลยอดเยี่ยมของเมียนมาเนชันแนลลีกเมื่อ พ.ศ. 2556
== เกียรติประวัติ ==
=== สโมสร ===
ยะดะนาโบน
เมียนมาเนชันแนลลีก (1):  2014
ย่างกุ้ง ยูไนเต็ด
เมียนมาเนชันแนลลีก (2):  2015, 2018
== อ้างอิง ==
นักฟุตบอลชาวพม่า
นักฟุตบอลทีมชาติพม่า
ผู้เล่นสโมสรฟุตบอลชลบุรี
ผู้เล่นสโมสรฟุตบอลสุโขทัย
ผู้เล่นสโมสรฟุตบอลตราด
ผู้เล่นสโมสรฟุตบอลชลบุรี
ผู้เล่นในไทยลีก
แม่น้ำระยอง

แม่น้ำระยอง เป็นแม่น้ำในจังหวัดชลบุรีและจังหวัดระยอง มีต้นกำเนิดบริเวณเขาเลี้ยงควายในเขตอำเภอหนองใหญ่ จังหวัดชลบุรี ไหลไปทางทิศใต้ ช่วงนี้เรียกว่า ห้วยท่าจาม เมื่อเข้าเขตอำเภอปลวกแดง จังหวัดระยอง จึงเรียกว่า คลองใหญ่ จากนั้นไหลเป็นเส้นแบ่งเขตอำเภอปลวกแดงกับอำเภอบ้านค่ายและผ่านเขตอำเภอบ้านค่าย เมื่อเข้าเขตอำเภอเมืองระยองจึงเรียกว่า "แม่น้ำระยอง" จากนั้นจึงไหลลงสู่อ่าวไทย มีความยาวประมาณ 70 กิโลเมตร
ปากแม่น้ำระยองที่ไหลลงสู่อ่าวไทยเป็นเพียงร่องน้ำที่ไหลผ่านสันทรายแคบ ๆ เท่านั้น โดยก่อนไหลสู่ทะเล แม่น้ำจะไหลคดเคี้ยวไปตามพื้นที่ราบและแตกกิ่งก้านสาขา วกวนจนเกิดเกาะแก่ง พื้นท้องแม่น้ำเป็นโคลนเลนและเป็นพื้นที่ป่าชายเลน มีสันทรายแคบ ๆ กั้นพื้นที่ทะเลด้านนอกที่เป็นพื้นทรายสะอาด รูปร่างของแม่น้ำช่วงนี้จึงเป็นเหมือนถุงยาวใหญ่ที่กักน้ำไว้ และมีทางออกที่ปากถุงแคบ ๆ เพียงทางเดียว บริเวณปากแม่น้ำนี้มีพระเจดีย์กลางน้ำ สร้างเมื่อ พ.ศ. 2416 โดยพระยาศรีสมุทรโภคชัยโชค ชิตสงคราม (เกตุ ยมจินดา) ใช้เป็นสัญลักษณ์ของชาวเรือว่าได้เดินทางมาถึงเมืองระยองแล้ว
==อ้างอิง==
ระยอง
ระยอง
อำเภอหนองใหญ่
อำเภอปลวกแดง
อำเภอบ้านค่าย
อำเภอเมืองระยอง
เฟร็ดดริกสตา

เฟร็ดดริกสตา (Fredrikstad) เป็นนครและเทศบาลในเทศมณฑลวีเกิน ประเทศนอร์เวย์ เมืองยังเป็นศูนย์กลางปกครองของเทศบาล
เฟร็ดดริกสตาก่อตั้งขึ้นในปี ค.ศ. 1567 โดยพระเจ้าเฟรเดอริกที่ 2 แห่งเดนมาร์ก และตั้งขึ้นเป็นเทศบาลเมื่อวันที่ 1 มกราคม 1838 เทศบาลชนบทเกล็มเมิน (Glemmen) ได้รวมเข้ากับเฟร็ดดริกสตาเมื่อวันที่ 1 มกราคม ค.ศ. 1964 จากนั้นเทศบาลชนบทบอร์เกอ (Borge), อุนเซย (Onsøy), โครเกอเรย] (Kråkerøy) และร็อล์ฟเซย (Rolvsøy) รวมเข้ากับเฟร็ดดริกสตาเมื่อวันที่ 1 มกราคม ค.ศ. 1994 เมืองตั้งอยู่คร่อมแม่น้ำกลอมาที่บริเวณช่องแคบสแกเกอร์แรก
เฟร็ดดริกสตาเคยเป็นเมืองอุตสาหกรรมโรงเลื่อยขนาดใหญ่ เคยมีท่าเรือที่สำคัญในการส่งออกไม้ซุง และต่อมาได้ต่อเรือ จนได้ปิดไปในปี ค.ศ. 1988 อุตสาหกรรมหลักในปัจจุบันคือ โรงงานเคมีและอุตสาหกรรมเบาอื่น ๆ
เมืองในประเทศนอร์เวย์
เทศบาลของประเทศนอร์เวย์
เทศมณฑลวีเกิน
หมู่เกาะอีเจียน

หมู่เกาะอีเจียน (Νησιά Αιγαίου|Nisiá Aigaíou; Ege Adaları; Aegean Islands) เป็นกลุ่มเกาะในทะเลอีเจียน มีแผ่นดินใหญ่ของประเทศกรีซอยู่ทางทิศตะวันตกและประเทศตุรกีอยู่ทางทิศตะวันออก มีเกาะครีตอยู่ทางทิศใต้ มีเกาะโรดส์ คาร์พาทอส และคาซอสอยู่ทางทิศตะวันออกเฉียงใต้ ชื่อภาษากรีกโบราณของทะเลอีเจียนคือ Archipelago (ἀρχιπέλαγος, archipelagos) ที่ต่อมาประยุกต์ใช้กับหมู่เกาะ และในปัจจุบันได้ใช้คำนี้กันโดยทั่วไป ที่มีความหมายว่ากลุ่มเกาะ
เกาะในทะเลเมดิเตอร์เรเนียน
สาธารณรัฐโคมี

สาธารณรัฐโคมี (Респу́блика Ко́ми; Коми Республика) เป็นหนึ่งในเขตการปกครองรูปแบบสาธารณรัฐของประเทศรัสเซีย มีเมืองหลวงคือ ซึคตึฟคาร์ สาธารณรัฐมีประชากร 901,189 คน จากข้อมูลสำรวจสำมะโนประชากรปี ค.ศ. 2010
==อ้างอิง==
โคมิ
สาธารณรัฐโคมี
รัฐและดินแดนที่ก่อตั้งในปี พ.ศ. 2479
มูตาเร

มูตาเร (Mutare หรือรู้จักในชื่อ อัมตาลิ (Umtali) จนถึงปึ ค.ศ. 1983) เป็นเมืองใหญ่เป็นอันดับ 4 ของประเทศซิมบับเว มีประชากรในเขตเมืองราว 188,243 คน และประชากรในเขตชนบทราว 260,567 คน เป็นเมืองหลวงของจังหวัดมานิคาแลนด์
==อ้างอิง==
เมืองในประเทศซิมบับเว
สาธารณรัฐนอร์ทออสซีเชีย–อะลาเนีย

นอร์ทออสซีเชีย (North Ossetia; Се́верная Осе́тия) หรือชื่อทางการว่า สาธารณรัฐนอร์ทออสซีเชีย–อะลาเนีย (Republic of North Ossetia–Alania; Респу́блика Се́верная Осе́тия — Ала́ния; Республикӕ Цӕгат Ирыстон — Алани) เป็นหนึ่งในเขตการปกครองรูปแบบสาธารณรัฐของประเทศรัสเซีย จากการสำรวจสำมะโนประชากร ค.ศ. 2010 มีประชากร 712,980 คน มีเมืองหลวงคือ วลาดีคัฟคาซ
==อ้างอิง==
รัฐและดินแดนที่ก่อตั้งในปี พ.ศ. 2534
นอร์ทออสซีเชีย–อะลาเนีย
ชินซูกึน

ชินซูกึน (신수근; 1993–2049) ขุนนางเกาหลีในยุค ราชวงศ์โชซ็อน เป็นราชเลขาในรัชสมัย เจ้าชายย็อนซัน พระราชาลำดับที่ 10 และเป็นพระบิดาของ พระนางทันกย็อง พระมเหสีองค์แรกของ พระเจ้าจุงจง พระราชาลำดับที่ 11
ชินซูกึนมีบทบาทสำคัญในการทำให้บ้านเมืองในยุคนั้นเกิดการนองเลือดอย่างหนักเมื่อเขาร่วมมือกับ อิม ซาฮง อดีตราชเลขาในรัชสมัย พระเจ้าซ็องจง พระราชาลำดับที่ 9 พระราชบิดาของเจ้าชายย็อนซันทูลยุยงเจ้าชายย็อนซันให้จัดการกับผู้มีส่วนเกี่ยวข้องในการทำให้ พระมเหสีเจฮ็อน อดีตพระมเหสีของพระเจ้าซ็องจงและพระราชมารดาของเจ้าชายย็อนซันต้องสิ้นพระชนม์
ทำให้มีขุนนางกลุ่มหนึ่งภายใต้การนำของ พัก วอนจง ที่ไม่พอใจในการกระทำของเจ้าชายย็อนซันได้ก่อการรัฐประหารต่อเจ้าชายย็อนซันเมื่อวันที่ 18 กันยายน พ.ศ. 2049 ซึ่งการรัฐประหารครั้งนี้เรียกว่า รัฐประหารพระเจ้าจุงจง
ส่งผลให้ชินซูกึนถูกสังหารในวันนั้นส่วน อิม ซาฮง ถูกเนรเทศและประทานยาพิษในภายหลัง ทางด้าน คิม จา-ว็อน ซึ่งเป็นมหาดเล็กหรือขันทีคนสนิทของเจ้าชายย็อนซันและในขณะนั้นเป็นเจ้ากรมมหาดเล็กที่ได้ชักจูงให้เจ้าชายย็อนซันลุ่มหลงในสุรานารีจนลืมราชกิจก็ถูกคณะรัฐประหารสังหารในวันนั้นเช่นกันและเจ้าชายย็อนซันก็ถูกปลดออกจากราชบัลลังก์พร้อมกับเนรเทศไปอยู่ที่ เกาะคังฮวา และสวรรคตในเวลาต่อมา รวมถึงพระสนม ชัง นก-ซู พระสนมองค์โปรดของเจ้าชายย็อนซันก็ถูกสังหารตามไปด้วย
ขุนนางเกาหลี
บุคคลในยุคราชวงศ์โชซ็อน
ตัวละครในบันทึกรักคิมชูซ็อน สุภาพบุรุษมหาขันที
น้ำแม่งัด

น้ำแม่งัด หรือ ห้วยแม่งัด เป็นสาขาของแม่น้ำปิง มีต้นน้ำอยู่ที่ดอยจิกจ้อง ดอยผาลาย และดอยผาเกี๊ยะ ตอนเหนือของทิวเขาผีปันน้ำตะวันตก ซึ่งล้อมรอบอำเภอพร้าวในจังหวัดเชียงใหม่ ไหลผ่านทุ่งนาใกล้ที่ว่าการอำเภอพร้าว ลงตามผืนนาและเนินเขาเข้าสู่อำเภอดอยสะเก็ด มาบรรจบกับน้ำแม่โก๋น น้ำแม่คาว แล้วไหลลงสู่แม่น้ำปิงที่ตำบลช่อแล อำเภอแม่แตง มีความยาวรวม 88.5 กิโลเมตร
น้ำแม่งัดมีเขื่อนแม่งัดสมบูรณ์ชลกั้นขวางลำน้ำ ตั้งอยู่ที่บ้านใหม่ ในอำเภอแม่แตง มีความจุน้ำ 265 ล้านลูกบาศก์เมตร
==อ้างอิง==
งัด
งัด
อำเภอพร้าว
อำเภอดอยสะเก็ด
อำเภอแม่แตง
อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน

อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน (Denkmal des polnischen Soldaten und deutschen Antifaschisten; Pomnik żołnierza polskiego i niemieckiego antyfaszysty) เป็นอนุสรณ์สถานสงครามในกรุงเบอร์ลิน ซึ่งถูกประกาศใน ค.ศ. 1972 อนุสรณ์สร้างขึ้นโดยสาธารณรัฐประชาธิปไตยเยอรมนีในช่วงที่เยอรมนียังถูกแบ่งประเทศ ปัจจุบันอนุสรณ์นี้เป็นอนุสาวรีย์เยอรมันหลักเพื่อระลึกถึงทหารโปแลนด์ที่เสียชีวิตในสงครามโลกครั้งที่สองและเป็นอนุสาวรีย์สำคัญของการต่อต้านระบอบนาซีของชาวเยอรมัน
อนุสรณ์ตั้งอยู่ที่ฟ็อลคส์ปาร์คฟรีดริชส์ไฮน์ เขตฟรีดริชส์ไฮน์ในอดีตเบอร์ลินตะวันออก อนุสรณ์เกิดขึ้นในช่วงเวลาแห่งการปรับปรุงความสัมพันธ์ระหว่างเยอรมนีตะวันออกกับโปแลนด์ ในฐานะอนุสรณ์แห่งความร่วมมือระหว่างกองทัพโปแลนด์กับนักลัทธิคอมมิวนิสต์ชาวเยอรมันในการต่อสู้กับฟาสซิสต์ อนุสาวรีย์หินแกรนิตไซลีเซียสีเทาถูกออกแบบโดยประติมากรชาวโปแลนด์ Zofia Wolska และ Tadeusz Łodzian และประติมากรชาวเยอรมัน Arnd Wittig และ Günther Merkel กลางเสาเป็นเสาหินคู่ขนานขนาด 15 เมตร (ซึ่งเป็นโครงสร้างเดียว) โดยมีธงสีทองสัมฤทธิ์ บริเวณอนุสาวรีย์อยู่ที่เชิงเขาถูกปิดด้วยกำแพงที่จารึกคำขวัญของตาแดอุตช์ กอช์ชูชกอว่า "เพื่ออิสรภาพของเราและคุณ" ในภาษาโปแลนด์ (Za waszą i naszą wolność) และภาษาเยอรมัน (Für eure und unsere Freiheit) และมีการแสดงตัวเลขของทหารโปแลนด์และกองทัพแดงพร้อมกับนักสู้ชาวเยอรมัน
== แหล่งข้อมูลอื่น ==
Berlin.de article on Volkspark Friedrichshain and the monument
Short article describing the monument (in German)
News article in Polish describing 2006 wreathlaying ceremony
สิ่งก่อสร้างในเบอร์ลิน
อนุสรณ์สถานสงครามโลกครั้งที่สอง
กองทัพสามผู้คุ้มกัน

กองทัพสามผู้คุ้มกัน (Ejército Trigarante หรือ Ejército de las Tres Garantías) ถือกำเนิดขึ้นภายหลังจากสิ้นสุดสงครามประกาศเอกราชเม็กซิโก, โดย อากุสติน เด อีตูร์บีเด ผู้บัญชาการกองทัพสเปนแห่งลาตินอเมริกา และ บีเซนเต รามอน เกอเรโร ผู้บัญชาการกองกำลังกบฏ . The decree creating this army appeared in the Plan de Iguala, กองทัพสามผู้คุ้มกันในระยะเริ่มแรก มีหน้าที่ปกป้อง: ศาสนา, เอกราช, และ เอกภาพ. ในสมัยจักรวรรดิเม็กซิโกที่ 1 มีสถานะเป็นจักรวรรดิแห่งคริสต์จักรนิกายโรมันคาทอลิก, เป็นประเทศเอกราชจากสเปน, และ ต่อสู้กับอริราชศัตรู
== ประวัติ ==
24 กุมภาพันธ์ ค.ศ. 1821 เป็นวันสถาปนากองทัพสามผู้คุ้มกัน, ในห้วงเวลาดังกล่าว กองกำลังอยู่ในระหว่างสงครามประกาศเอกราชกับกองทัพอาณานิคมสเปน. จนถึงเดือนสิงหาคมในปีเดียวกัน อากุสติน เด อีตูร์บีเด และ อุปราชแห่งนิวสเปน ควน โอโดโนคู ได้ลงนามในสนธิสัญญาคอร์โดบาร์ สนธิสัญญาฉบับนี้ส่งผลให้ เม็กซิโกเป็นเอกราชจากสเปน. ในช่วงเวลาเดียวกันนั้น กองทัพสามผู้คุ้มเข้าร่วมสงครามครั้งสุดท้ายในBattle of Azcapotzalco สามารถเอาชนะกองทัพอาณานิคมสเปนได้อย่างเบ็ดเสร็จเด็ดขาด. วันที่ 27 กันยายน ได้มีการเดินทัพเขาสู่เมืองหลวง เม็กซิโกซิตี นำโดย นายพล อากุสติน เด อีตูร์บีเด ในฐานะผู้บัญชาการ เดินนำขบวนสวนสนามลอดผ่านซุ้มประตูชัย จึงถือเป็นวันการประกาศเอกราชของเม็กซิโก.
กำลังพลของกองทัพสามผู้คุ้มกันมีกำลังดังนี้ กำลังพลทหารราบ 7,616 นาย, ทหารม้า 7,755 นาย, ทหารปืนใหญ่ 763 นาย และ ปืนใหญ่ 68 กระบอก.
== นายพล ==

== กองกำลัง ==
== อ้างอิง ==
สงครามประกาศเอกราชเม็กซิโก
ประเทศเม็กซิโกในปี พ.ศ. 2364
เขตอุปราชแห่งนิวสเปนในปี พ.ศ. 2364
กองทัพบกเม็กซิโก
คุณพ่อหวานแหวว

คุณพ่อหวานแหวว เป็นละครโทรทัศน์ไทย ที่ถูกสร้างขึ้น ใน พ.ศ. 2553 บทประพันธ์ของ โสภี พรรณราย ผลิตโดย บริษัท ดีด้า วิดีโอ โปรดักชั่น ออกอากาศทาง ทุกวัน พุธ - พฤหัสบดี ทางสถานีโทรทัศน์สีกองทัพบกช่อง 7
== รายชื่อนักแสดง ==
{| class = "wikitable"
! ปี || พ.ศ. 2553
|-
| สถานีที่ออกอากาศ || ช่อง7
|-
| ผู้สร้าง || ดีด้า วิดีโอ โปรดักชั่น
|-
| บทโทรทัศน์ || สรรพชัย เกิดอุทัย
|-
| กำกับการแสดง || ประทุม สินธุอุส่าห์
|-
| ศัลย์ || วีรภาพ สุภาพไพบูลย์
|-
| รมิดา || ฝนทิพย์ วัชรตระกูล
|-
| แมนยู || ด.ช.ชญานิน เต่าวิเศษ
|-
| สุริยน || พาทิศ พิสิฐกุล
|-
| เดือนฉาย || ชวัลกร วรรธนพิสิฐกุล
|-
| ตะวัน || ภัทรนันท์ จามิกรณ์
|-
| ไพลิน || ศรศิลป์ มณีวรรณ์
|-
| ปาริชาติ || อินทิรา เกตุวรสุนทร
|-
| ดุสิต || ทศพร รถกิจ
|-
| บทบาท || colspan = "2" align = "center"| นักแสดงรับเชิญ
|-
| ชาญศักดิ์ || สุรวุฑ ไหมกัน
|-
| สีดา || พรรัมภา สุขได้พึ่ง
|-
| แจ่มจันทร์ || ปริษา ทนาวิวัฒน์
|-
| นัยนา || สุภัทธา ทิวานนท์
|-
| สุเทพ || เกรียงไกร อุณหะนันทน์
|-
| ศิริ || ทูน หิรัญทรัพย์
|-
| ทรงยศ || สมบัติ เมทะนี
|-
| วัลลภ || เฉลิมพร พุ่มพันธ์วงศ์
|-
| ลัดดา || วนิษฐา วัชโรบล
|-
| หนูกำไล || ด.ญ.ปานรดา คเชนทร์นุกูล
|}
== เรื่องย่อ ==
== อ้างอิง ==
โต๊ะทะเลาะ จนกองป่วน วี-ปุ๊กลุ๊ก อ้ำอึ้งกิ๊กนอกจอ
== แหล่งข้อมูลอื่น ==
คุณพ่อหวานแหวว ย้อนหลัง
เรื่องย่อละคร คุณพ่อหวานแหวว
ละครโทรทัศน์ไทย
กีฬากอล์ฟในกีฬาแห่งชาติ ครั้งที่ 46

กีฬากอล์ฟในกีฬาแห่งชาติ ครั้งที่ 46 เริ่มขึ้นเมื่อวันที่ 20–23 พฤศจิกายน พ.ศ. 2561 ณ สนามกอล์ฟสันติบุรี มีการแข่งขันชิงเหรียญ 4 รายการ ได้แก่ เหรียญทอง 9 เหรียญ, เหรียญเงิน 9 เหรียญ และเหรียญทองแดง 9 เหรียญ รวมเหรียญทั้งหมด 27 เหรียญ มีเกียรติบัตรรวมทั้งหมด 80 ใบ มีนักกีฬาและเจ้าหน้าที่รวม 141 คน
== สรุปเหรียญรางวัล ==
{| 
|-
|1||align=left| || 2  || 1 ||  || 3
|-
|2||align=left| || 1 || 1 ||  || 2
|-
|3||align=left| || 1 ||  || 1 || 2
|-
|4||align=left| ||  || 1 || 1 || 2
|-
|5||align=left|  ||  || 1 ||  || 1
|-
|6||align=left|  ||  ||  || 1 || 1
|-
|7||align=left|  ||  ||  || 1 || 1
|-
|8||align=left|  ||  ||  ||  ||
|-
|9||align=left|  ||  ||  ||  ||
|-
|10||align=left| ||  || ||  ||
|-
!colspan=2| รวม || 4 || 4 || 4 || 12
|}
== การแข่งขัน ==
=== ประเภทชาย ===
{| 
|-
|ทีมชาย
|ณฐนนท  ธนูรัตน์ศรัณย์  ศิริธรนรเศรษฐ์  เถาว์ชาลีณัฐพงค์  รัชธร
|นนท์ธวัช  พ่อค้าช้างจีรายุทธ์  พลเยี่ยมวาริษ  มั่นธรณ์อนุชา  ศรีพระจันทร์
|กฤตติณ  ทรงเจริญเขต  ทิพย์สุมาลัยพิชชา  อบกลิ่นพงศธร  ทองสาย
|-
|บุคคลชาย
|วาริษ  มั่นธรณ์
|เด่นวิทย์ เดวิด  บริบูรณ์ทรัพย์
|ศรัณย์  ศิริธร
|}
=== ประเภทหญิง ===
{| 
|-
|ทีมหญิง
|มนัสนันท์  โชติกะพุกกณะจุมพิตา  จุลอักษรอัญมณี  วงศ์อรุณ
|ณิชากร  ปราบศรีภูมินรมล  นุชศิลาณภัทร  เลิศศาสตร์วัฒนา
|ศุภนุช  สงค์ประเสริฐกมลวรรณ  ประเสริฐวงษ์สุพัชนันต์  บุญจีน
|-
|บุคคลหญิง
|มนัสนันท์  โชติกะพุกกณะ
|ชเนตตี  วรรณแสน
|นรมล  นุชศิลา
|}
== อ้างอิง ==
== แหล่งข้อมูลอื่น ==
ตารางสรุปการแข่งขัน 
กีฬาในการแข่งขันกีฬาแห่งชาติ ครั้งที่ 46
อุทยานแห่งชาติศรีลานนา

อุทยานแห่งชาติศรีลานนา เป็นอุทยานแห่งชาติลำดับที่ 60 ของประเทศไทย มีเนื้อที่ประมาณ 878,750 ไร่ หรือ 1,406 ตารางกิโลเมตร เป็นแหล่งต้นลำน้ำหลายสาขาของแม่น้ำปิง มีเนื้อที่ใหญ่เป็นอันดับ 2 ของภาคเหนือ หรือใหญ่เป็นอันดับ 8 ของประเทศ มีพื้นที่ครอบคลุม 3 อำเภอในจังหวัดเชียงใหม่ คือ อำเภอแม่แตง อำเภอเชียงดาว อำเภอพร้าว มีแหล่งท่องเที่ยวทางธรรมชาติ เช่น น้ำตกม่อนหินไหลอ่างเก็บน้ำของเขื่อนแม่งัดสมบูรณ์ชล และเป็นหนึ่งใน 5 แห่งในโครงการจัดตั้งอุทยานแห่งชาติเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสมหามงคลเฉลิมพระชนมพรรษาครบ 5 รอบ วันที่ 5 ธันวาคม พ.ศ. 2530
==อ้างอิง==
ศรีลานนา
อำเภอแม่แตง
อำเภอเชียงดาว
อำเภอพร้าว